open-index/open-wikipedia-markdown huggingface dataset:
Fútbol Club Barcelona C

O **Futbol Club Barcelona C** foi un club de fútbol español da cidade de Barcelona. Foi fundado en 1967 e desapareceu en 2007. Desde a súa fundación foi o segundo equipo filial do FC Barcelona.

## Historia 
O club fundouse en 1967 baixo o nome de **Barcelona Amateur**. En 1993 cambiou de nome polo de FC Barcelona C. En 2007 desapareceu debido ao descenso do FC Barcelona B a Terceira División, e por tanto, o descenso do Barça C a Primera Catalana.

## Estadio 
O Barça B xogaba os seus partidos no **Mini Estadi**, estadio anexo ao Camp Nou, con capacidade para 15.276 espectadores.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 5 
* **Tempadas en 3ª**: 25

### Historial na liga 
## Xogadores 
### Xogadores destacados 
*  Lionel Messi
*  Franck Songo'o
*  Jordi Cruyff
*  Giovanni dos Santos
*  Cesc Fàbregas
*  Sergio García
*  Bojan Krkić
*  Pedro Rodríguez
*  Jeffrén Suárez
*  Iván de la Peña

## Palmarés 
* **Terceira División** (3): 1983–84, 1986–87, 1997–98
* **Copa Generalitat** (1): 1984

## Véxase tamén 
### Outros artigos 
* Futbol Club Barcelona
* Futbol Club Barcelona B
Antonov An-10

O **Antonov An-10 Ukraina** é un avión de transporte comercial de catro turbohélices de orixe soviética fabricado por Antonov entre 1952 e 1972. Só foron construídos 104  exemplares deste aparello.

## Produción e historia 
O Antonov An-10 produciuse simultaneamente cunha versión de carga, o Antonov An-12, do que se construíron máis de 1.200 exemplares. O aparello foi deseñado para poder operar en aeroportos non preparados.

Logo dun accidente debido á falta de manobrabilidade na engalaxe, retiráronselle as aletas estabilizadoras e o avión foi redeseñado como An-10A. A capacidade para o trasporte de pasaxeiros aumentou ata 110 prazas. O modelo foi retirado do servizo en 1972 tras un accidente que revelou unha debilidade na súa estrutura da base alar. Ao mesmo tempo o seu xemelgo, o An-12, que compartía un 90 % dos seus compoñentes co An-10, mostrouse moi robusto e aínda continúa en servizo en moitos países. Tras a retirada do Antonov An-10, o aparello foi substituído polo Ilyushin Il-18 e o Antonov An-24, e máis tarde polo Tupolev Tu-134.

## Operadores 
25px Unión Soviética
* Forza Aérea da Unión Soviética
* Aeroflot

## Variantes 
* **Izdeliye U** 
* **An-10** 
* **An-10A**
* **An-10AS**
* **An-10TS**
* **An-10KP**

## Notas 
## Véxase tamén 
### Outros artigos 
* Antonov
Benito Floro

**Benito Floro Sanz**, nado en Xixón o 2 de xuño de 1952, é un adestrador de fútbol español.

## Traxectoria 
A comezos de 2009 vinculouse co Barcelona Sporting Club de Guayaquil (Ecuador), equipo que dirixiu durante 17 xornadas, pero debido a unha mala planificación e aos poucos recursos económicos cos que contaba o club, viuse na obriga de chegar a un acordo co Barcelona de Guayaquil para rescindir o seu contrato.

## Palmarés 
;Real Madrid
* Copa do Rei: 1992–93
* Supercopa de España: 1993

;Villarreal
* Copa Intertoto da UEFA: 2004

## Véxase tamén 
### Ligazóns externas 
* Datos do adestrador en bdfutbol.com
Laura Freixas

**Laura Freixas**, nada en Barcelona o 16 de xullo de 1958, é unha autora catalá en lingua castelá.

## Traxectoria
Traballa como columnista para *La Vanguardia* e como crítica literaria para *El País*.

## Obra
**Último domingo en Londres* (1997)

**Amor o lo que sea* (2005)

**Literatura y mujeres* (ensaio, 2009)
## Notas 
## Véxase tamén 
### Ligazóns externas 
* Páxina web da autora
Benigno Blanco

**Benigno Blanco Rodríguez**, nado en Olloniego (Oviedo) en 1957, é un político vinculado ao Partido Popular e avogado asturiano.

## Traxectoria 
De 1987 a 1990 traballou como letrado nos servizos xurídicos de Iberdrola, á vez que era asesor do Grupo Parlamentario Popular no Congreso dos Deputados. En 1990 pasou a dirixir os servizos xurídicos de Iberdrola, até que en maio de 1996, con José María Aznar no goberno do Estado, foi nomeado secretario de Estado de Augas e Costas do Ministerio de Medio Ambiente de España. En maio de 2000 foi designado secretario de Estado de Infraestruturas do Ministerio de Fomento, sendo Ministro de Fomento Francisco Álvarez Cascos.

É pai de tres fillos e en 2011 era o presidente do Foro Español da Familia, cuxos postulados ao respecto da definición da familia coinciden fundamentalmente cos da Igrexa católica.

En 2017 fundou o partido político Proxecto Avanza, que reúne os principais principios do humanismo cristián. 
## Vida persoal 
É membro do Opus Dei.

## Véxase tamén 
### Ligazóns externas 
* Entrevista a Blanco en TVE  

## Referencias
Ecolocación

[miniatura|400px|Proceso de ecolocación nun [golfiño: os sons xerados polo golfiño en verde; os sons que delatan a posición do peixe en vermello.]]
A **ecolocación**, ou **ecolocalización**, é un método de percepción sensorial que teñen algúns animais de coñeceren o seu contorno e que consiste na emisión de sons e a recepción e interpretación do eco que os obxectos ao seu arredor producen.

## Etimoloxía 
O termo *ecolocación* está fomado polo elemento de composición de palabras (pfrefixo) *eco-*, derivado do latín *echo*, e este do grego antigo ἠχώ *ēchṓ*, "eco", e da palabra latina *locatĭo, -ōnis*, "disposición".

Pola súa parte, *ecolocalización* formouse con *eco-* e *localización*.

## A ecolocación nalgúns animais 
Algúns animais emiten sons na súa contorna e interpretan os ecos que xeran os obxectos ao seu ao redor. A ecolocación posúena varios mamíferos: morcegos (aínda que non toda a orde dos quirópteros a emprega), e cetáceos, como os golfiños e o cachalote. 

Hai dúas clases de aves que utilizan este sistema para navegar en covas sen visibilidade, o *Steatornis caripensis* e os membros da familia dos apódidos, en especial as salanganas do xénero *Aerodramus*, da tribo dos colocaliinos. 

Recentemente comprobouse que os humanos tamén posúen esta capacidade, aínda que moito menos desenvolvida.

## Notas 
## Véxase tamén 
### Bibliografía 
* Reynolds, J. E. III & Rommel, S. A. (1999): *Biology of Marine Mammals*. Smithsonian Institution Press. ISBN 1-5609-8375-2. 
* Au, Whitlow W. L. (1993): The Sonar of Dolphins. Nova York: Springer-Verlag. ISBN 978-1-4612-4356-4.
* Pack, Adam A. & Herman, Louis M. (1995): "Sensory integration in the bottlenosed dolphin: Immediate recognition of complex shapes across the senses of echolocation and vision", *J. Acoustical Society of America* **98** (2): 722-733.

### Ligazóns externas 
* The British Library Sound Archive 150 000 gravacións 10 000 especies, inclúe gravacións de ecolocacións.
* International Bioacoustics Council Ligazóns a fontes bioacústicas.
* Morcegos e biocústica.
Mañente, Vilaronte, Foz

**Mañente** é un lugar da parroquia de Vilaronte, no concello de Foz, na comarca da Mariña Central. Segundo o IGE en 2009 tiña 224 habitantes (114 mulleres e 110 homes), o que supón un aumento respecto do ano 1999 cando tiña 211 habitantes.

## Lugares e parroquias 
### Lugares de Vilaronte 
### Parroquias de Foz
Estado soberano

Un **estado soberano** é un estado cun territorio definido sobre o cal exerce unha soberanía interna e externa, unha poboación permanente, un goberno, independencia doutros estados e poderes, e a capacidade de establecer relacións con outros estados soberanos.

O goberno dun estado soberano ostenta o título legal de todo o seu territorio. Adoita entenderse tamén que non depende nin está suxeito a calquera outro poder ou estado. Aínda que conceptualmente un estado soberano pode existir sen ser recoñecido por outros estados soberanos, para os estados non recoñecidos adoitan ser difícil exercer os poderes para facer tratados e as engrenaxes das relacións diplomáticas con outros estados soberanos.

## Historia
Desde finais do século XIX, case toda a terra habitable está parcelada en áreas con límites máis ou menos definidos reclamados por diferentes estados. Anteriormente, existían grandes áreas que non foran reclamadas ou habitadas, ou estaban habitadas por pobos nómades que non estaban organizados coma estados. Porén, incluso nos estados actuais existen enormes áreas salvaxes, como a Amazonia, que ou non están habitadas ou o están por pobos indíxenas. Existen, ademais, estados que non controlan *de facto* todo o territorio reclamado (estados falidos) ou no que este control está discutido (coma en Somalia).

Na actualidade, a comunidade internacional comprende máis de 200 estados soberanos, a gran parte dos cales está representado na ONU. Estes estados forman o que os teóricos das relacións internacionais chaman *sistema*, onde cada estado ten en conta o comportamento dos outros estados para tomar as súas decisións. Desde este punto de vista, os estados intégranse nun sistema internacional para abordar a seguridade interior e exterior e os conflitos de lexitimidade. Recentemente, desenvolveuse a noción de comunidade internacional para referirse ao grupo de estados que estableceron regras, procedementos e institucións para dirixir as súas relacións.

## Ortografía 
Cando nos referimos a un estado concreto (ou implícito) escríbese con maiúscula, por exemplo *O Estado cobre os gastos da seguridade social* ou cando é parte do nome, por exemplo *Estados Unidos do Brasil*, pero non é necesario se é unha referencia xenérica, por exemplo *O Brasil está constituído por vinte e tres estados.* A mesma norma aplica para a ortografía do acordo ortográfico do portugués e para o castelán. 

## Notas
Semih Şentürk

**Semih Şentürk**, nado o 29 de abril de 1983 en Esmirna, é un exfutbolista turco. Xogaba de dianteiro.

## Palmarés 
* **Superliga de Turquía (4)**: 2000–01, 2003–04, 2004–05, 2006–07
* **Supercopa de Turquía (2)**: 2007, 2009

## Véxase tamén 
### Ligazóns externas 
* Datos do xogador en fenerbahce.org 
* Datos do xogador en tff.org
Megamorcegos

Os **megaquirópteros** (**Megachiroptera**) son unha suborde de morcegos composto polos megamorcegos, coñecidos como **raposos voadores** polo seu fociño semellante ao dos raposos, ou **morcegos da froita** ou fruxívoros, debido á súa dieta a base de froitas. A suborden inclúe unha soa familia, **Pteropodidae**.

Mentres que os micromorcegos atópanse distribuídos por todo o mundo, os megamorcegos teñen a súa área restrinxida ás rexións tropicais de África, Asia e Oceanía.

## Clasificación 
### Sistemática Tradicional 
Tradicionalmente a familia Pteropodidae é dividida en dúas subfamilias: Pteropodinae e Macroglossinae.

* Subfamilia Pteropodinae Gray, 1821
** Tribo Pteropodini Gray, 1821
*** Subtribo Rousettina Andersen, 1912
**** Xénero *Eidolon* Rafinesque, 1815
**** Xénero *Rousettus* Gray, 1821
**** Xénero *Lissonycteris* Andersen, 1912
**** Xénero *Myonycteris* Matschie, 1899
*** Subtribo Pteropodina Gray, 1821
**** Xénero *Pteropus* Erxleben, 1777
**** Xénero *Acerodon* Jourdan, 1837
**** Xénero *Pteralopex* Thomas, 1888
**** Xénero *Mirimiri* Helgen, 2005
**** Xénero *Styloctenium* Matschie, 1899
**** Xénero *Neopteryx* Hayman, 1946
*** Subtribo Dobsoniina Andersen, 1912
**** Xénero *Aproteles* Menzies, 1977
**** Xénero *Dobsonia* Palmer, 1898
** Tribo Harpyionycterini Miller, 1907
**** Xénero *Harpyionycteris* Thomas, 1896
** Tribo Epomophorini Gray, 1866
**** Xénero *Plerotes* Andersen, 1910
**** Xénero *Hypsignathus* H. Allen, 1861
**** Xénero *Epomops* Gray, 1870
**** Xénero *Epomophorus* Bennett, 1836
**** Xénero *Micropteropus* Matschie, 1899
**** Xénero *Nanonycteris* Matschie, 1899
**** Xénero *Casinycteris* Thomas, 1910
**** Xénero *Scotonycteris* Matschie, 1894
** Tribo Cynopterini Andersen, 1912
*** Subtribo Nyctimenina Miller, 1907
**** Xénero *Paranyctimene* Tate, 1942
**** Xénero *Nyctimene* Borkhausen, 1797
*** Subtribo Cynopterina Andersen, 1912
**** Xénero *Cynopterus* F. Cuvier, 1825
**** Xénero *Megaerops* Peters, 1865
**** Xénero *Ptenochirus* Peters, 1861
**** Xénero *Dyacopterus* Andersen, 1912
**** Xénero *Chironax* Andersen, 1912
**** Xénero *Thoopterus* Matschie, 1899
**** Xénero *Sphaerias* Miller, 1906
**** Xénero *Balionycteris* Matschie, 1899
**** Xénero *Aethalops* Thomas, 1923
**** Xénero *Penthetor* Andersen, 1912
**** Xénero *Latidens* Thonglongya, 1972
**** Xénero *Alionycteris* Kock, 1969
**** Xénero *Otopteropus* Kock, 1969
**** Xénero *Haplonycteris* Lawrence, 1939
* Subfamilia Macroglossinae Gray, 1821
** Tribo Notopterini Andersen, 1912
**** Xénero *Melonycteris* Dobson, 1877
**** Xénero *Notopteris* Gray, 1859
** Tribo Macroglossini Gray, 1821
**** Xénero *Eonycteris* Dobson, 1873
**** Xénero *Macroglossus* F. Cuvier, 1872
**** Xénero *Megaloglossus* Pagenstecher, 1885
**** Xénero *Syconycteris* Matschie, 1899

### Sistemática alternativa 
* Familia **Pteropodidae**
** Subfamilia Nyctimeninae
** Subfamilia Cynopterinae
** Subfamilia Harpyionycterinae
** Subfamilia Epomophorinae
** Subfamilia Pteropodinae

## Notas 
## Ligazóns externas
Stavropol

**Stavropol** () é unha cidade situada ó suroeste de Rusia. A cidade é o centro administrativo de Krai de Stavropol.

Conta cuns 365.900 habitantes, segundo unha estimación en 2009. O censo oficial di que hai 354.867 habitantes.

## Véxase tamén 
### Ligazóns externas 
* Páxina oficial
Pazardzhik

**Pazardzhik** ou **Pazardzik** (en búlgaro *Пазарджик*) é unha cidade búlgara´, capital da comunidade de Pazardzik. Está situada a carón do río Maritsa, a 35&nbsp;km de Plovdiv e a 109 da capital Sofía. A comunidade de Pazardzik ten unha superficie de 4.379&nbsp;km² e unha poboación de 320.000 habitantes (1988).
ESPN

**ESPN, Inc.** (siglas de **Entertainment and Sports Programming Network**, hoxe en desuso), é un grupo dos medios con sede nos Estados Unidos, que opera e produce canles de televisión por cable, satélite, radio, sitios web, revistas e libros relacionados co deporte. Tamén organiza eventos tales como os Premios ESPY desde 1993 e os X Games desde 1995.

O propietario actual de ESPN é cadea de televisión estadounidense ABC, á súa vez controlada por The Walt Disney Company.

A súa sede principal e centro dixital está situado en Bristol, Connecticut, Estados Unidos.

## Véxase tamén 
### Outros artigos 
* NBC Sports
* Fox Sports

### Ligazóns externas 
* ESPN Deportes
William H. Macy

**William Hall Macy, Jr.**, nado o 13 de marzo de 1950 en Miami, é un actor e guionista estadounidense.

## Traxectoria 
Macy comezou no teatro na universidade a finais da década de 1960 e comezos da de 1970 Nova York, mudando ao se graduar para Chicago onde xunto con David Mamet e outra xente fundou unha compañía de teatro e alí interpretou pezas de Mamet como *American Buffalo* (1975). Na década de 1980 foi vivir a Nova York aparecendo en obras de Broadway e Off-Broadway. A partir de mediados da década de 1980 a carreira de Macy desenvolveuse sobre todo en filmes independentes, aínda que tamén traballou actuou no cine comercial, salientan as súas interpretacións en *Benny e Joon* (1994), *O cliente* (1994), *Murder in the First* (1995), en televisión foi doutor David Morgenstern en *ER* (1994-1998), pola interpretación de Jerry Lundegaard en *Fargo* (1996) foi candidato ao Óscar, e logo dese papel aumentou a súa popularidade actuando en Boogie Nights (1997), *Pleasantville* (1998), *Magnolia* (1999) *Jurassic Park III* (2001), *Seabiscuit* (2003), *Inland Empire* (2006) ou *Bobby* (2006). Gañou dous Emmy e un premio do Sindicato de Actores.

## Véxase tamén
Steve Martin

**Stephen Glenn** "**Steve**" **Martin**, nado o 14 de agosto de 1945 en Waco, Texas, é un humorista, actor, dramaturgo e guionista estadounidense.

## Traxectoria 
Martin medrou no sur de California, traballou de neno en Disneyland (1955-1958) e como humorista no parque de atraccións Knott's Berry Farm, comezou a facerse coñecido como guionista da *Smothers Brothers Comedy Hour* (1967-1969) polo que cos outros guionistas gañou un Emmy en 1969. A mediados da década de 1970 foi un convidado frecuente en *The Tonight Show* cun humor absurdo. Con ''Sgt. Pepper's Lonely Hearts Club Band* (1978) comezou a súa carreira como actor, salientando en *Pennies from Heaven* (1981), *All of Me* (1984), *Roxanne* (1987), *Parenthood* (1989), *O pai da noiva* (1991), *O pai da noiva II* (1995) ou *Cheaper by the Dozen* (2003). En 1993 estreou a súa primeira obra de teatro *Picasso at the Lapin Agile*. No ano 2000 publicou a novela curta *Shopgirl*, seguíndolle *The Pleasure of My Company* (2003) e o libro de memorias *Born Standing Up'' (2007).

## Véxase tamén
Lantañón, Paradela, Meis

**Lantañón** é un lugar da parroquia de Paradela, no concello pontevedrés de Meis, na comarca do Salnés. Segundo o IGE, en 2016 tiña 118 habitantes (59 mulleres e 59 homes), o que supón un descenso respecto ós anos 2010 e 2005, cando tiña 126 veciños en ámbolos censos.

Neste lugar está a capela de San Gregorio, na que en 1454 finou Paio Gómez de Soutomaior, anexa ao seu pazo-castelo patrucial .

## Lugares e parroquias
### Lugares de Paradela
### Parroquias de Meis
Mary Tyler Moore

**Mary Tyler Moore**, nada o 29 de decembro de 1936 en Brooklyn (Nova York) e finada o 25 de xaneiro de 2017 en Greenwich (Connecticut), foi unha actriz e presentadora de televisión de estadounidense.

## Traxectoria 
Moore foi coñecida polo papel de Laura Petrie ( a dona de Dick Van Dyke) en *The Dick Van Dyke Show* (1961–66) e por ser a protagonista de *The Mary Tyler Moore Show* (1970–77) na que interpretou a Mary Richards, unha muller solteira duns trinta anos que traballa como produtora de noticias en Minneapolis. Tamén apareceu en varios filmes, o máis coñecido foi *Xente corrente* (1980), onde interpreta un papel oposto aos personaxes de televisión que desenvolvera e polo que foi candidata ao Óscar á mellor actriz. Moore foi tamén unha coñecida activista en prevención e investigación da diabetes mellitus e foi presidenta internacional da Juvenile Diabetes Research Foundation.

## Véxase tamén
Hugonotes

**Hugonotes** foi o nome que recibiron os protestantes calvinistas no Reino de Francia dende os primeiros anos da Reforma nese país.

## Historia
Un dos primeiros organizadores da reforma foi o propio Xoán Calvino quen dedicou a súa obra fundamental *A Institución da Relixión Cristiá* a Francisco I de Francia. Consecuentemente, os hugonotes crían na salvación por pura Graza, sen mérito por parte do redimido, na autoridade única da Biblia, rexeitaban a Tradición e ás dignidades e ordes eclesiásticas e practicaban unha moral rigorosa fronte o que consideraban unha relaxación dos costumes por parte da Igrexa Católica. O desenvolvemento destas ideas tivo lugar no Sínodo de París en 1559 e foron presentadas a Francisco II de Francia.

O avance das novas crenzas callou entre burgueses e algúns nobres e as consecuencias non tardaron en chegar. O *asunto dos carteis* (*affaire des placards*) aldraxando a eucaristía católica e que chegou á propia cámara real acabou coa protección do católico Francisco I en 1534. Este considerou a acción como un delito de lesa maxestade. As represións por parte da monarquía foron moi duras e prolongáronse no tempo con incidentes que derivaron en sanguentos episodios. Salientou a matanza do día de San Bartolomeu que se espallou por París, Tolosa, Orleáns, Ruán, Bourges.

O célebre hugonote Henrique de Navarra, pasaríase ao catolicismo para acceder a coroa como Henrique IV de Francia. Este rei conseguiría acougar os ánimos mediante o Edicto de Nantes que garantía a liberdade relixiosa. Os hugonotes dominaron cidades e importantes prazas fortes, chegando a constituír un estado protestante dentro do Reino que recibía apoio de potencias estranxeiras.

O Cardeal Richelieu, combateu o poder político dos hugonotes ripándolles, mediante importantes accións armadas, enclaves como La Rochelle 1628), pero respectou a liberdade de culto. Lois XIV de Francia, revogou o Edicto de Nantes en 1685 mediante o Edicto de Fontainebleau e extremou a represión. A monarquía absoluta considerounos un corpo estraño a extirpar provocando un masivo exilio a Europa Central, as Illas Británicas, África do sur e Norteamérica.

A marxinación non rematou ata 1787 co Edicto de Tolerancia de Lois XVI de Francia.[miniatura|O [Matanza do día de San Bartolomeu|masacre de San Bartolomeu de Duvois|centro]]
## Notas 
## Véxase tamén
### Outros artigos 
* Medio dólar do tricentenario hugonote-valón
Ngai Tupa

**Ngai Ngatara Tupa**, nada o 24 de abril de 1936 en Rarotonga, é unha política das Illas Cook.

## Traxectoria 
Ngai Tupa presentouse ás eleccións xerais de 2006 como candidata demócrata pola circunscrición de Takuvaine-Tutakimoa competindo co empresario Mark Brown do Partido das Illas Cook, resultado elixida de xeito inesperado  pero nas eleccións de 2010 perdeu o seu escano fronte a Brown.

## Notas 
## Véxase tamén 
### Ligazóns externas 
* Perfil no Parlamento das Illas Cook.
Darío Álvarez Limeses

**Darío Álvarez Limeses**, nado en Pontevedra o 10 de novembro de 1877 e finado en Tui o 30 de outubro de 1936, foi un médico e xornalista galego.

## Traxectoria 
[miniatura|Darío Álvarez Limeses e María Blázquez Ballester en [Baión, Vilanova de Arousa|Baión, en 1928.]]
Fillo de Emilio Álvarez Giménez e irmán de Xerardo Álvarez Limeses, licenciado en Medicina pola Universidade de Santiago de Compostela, afincouse en Tui como médico en 1905. Alí, paralelamente ao seu labor asistencial exerceu un traballo xornalístico, social e político: Colaborou e presidiu diferentes sociedade culturais coma a Sociedade Artística ou a Venatoria; dirixiu o semanario *La Opinión* e colaborou nos periódicos *La Integridad*, *El Vencejo*, *La Correspondencia Gallega* e *El Pueblo Gallego*. Casou con María Blázquez Ballester o 15 de xuño de 1907 coa que tivo seis fillos, todos homes: Darío (1910), Celso (1913), Xosé María (1915), Alfonso (1917), Emilio (1919) e Álvaro (1921).

Na Segunda República foi membro da Izquierda Republicana. Co golpe de Estado do 18 de xullo de 1936 foi parte activa da resistencia miñota, foi encarcerado e posteriormente fusilado na alameda tudense o 30 de outubro de 1936.

## Galería de imaxes 
## Notas 
## Véxase tamén 
### Bibliografía 
* 
* 
*
Supercopa de España de voleibol feminino

A **Supercopa de España de Voleibol Feminino** é unha competición de voleibol que se celebra anualmente no estado español na que se enfrontan os campións de Liga e Copa da tempada anterior. Dende o 2004 ata o 2009 participaron tamén os segundos clasificados, enfrontándose en dobre xornada de semifinais e final, volvendo no 2010 ao formato de dous equipos. A competición comezou no ano 2002, e as catro primeiras edicións foron gañadas polo Club Voleibol Tenerife, que ademais é o club máis laureado da competición con cinco títulos, dous máis que o  C.A.V. Murcia 2005, que é o segundo equipo máis laureado e o único que gañou esta competición ademais do equipo canario.

## Palmarés 
### Equipos máis laureados 
## Véxase tamén
### Ligazóns externas
* Real Federación Española de Voleibol - Superliga Feminina/Copa da Raíña/Supercopa
Mapu Taia

**Mapu Tangatatutai Taia**, nado o 28 de abril de 1939 en Oiretumu, na illa de Mauke, é un político das Illas Cook.

## Traxectoria 
Mapu traballou como mestre de escola ata a súa xubilación en 1996, desde 1986 é diácono da Igrexa Cristiá das Illas Cook en Oiratemu foi xuíz de paz de 1994 a 1999. Presentouse como candidato demócrata a deputado pola circunscrición de Mauke nas eleccións xerais de 1999, obtendo a acta e resultado elixido vicepresidente do Parlamento, chegando á presidencia en 2006. No ano 2008 recibiu o título de oficial da Orde do Imperio Británico polos seus servizos á comunidade e no sector público. Non se presentou ás eleccións de 2010, retirándose da política. Leva o título tradicional de *Kakemaunga Mataiapo* e é un *tuma korero* (narrador de historias tradicionais).

## Notas 
## Véxase tamén 
### Ligazóns externas 
* Perfil no Parlamento das Illas Cook.
* Vídeo de Mapu Taia narrando a lenda de Kupatoa (en maorí das Illas Cook con subtítulos en inglés)
Mii Parima

**Mii Parima**, nado o 16 de xaneiro de 1954 en Mangaia  e finado o 6 de decembro de 2008 en Auckland, foi un político das Illas Cook.

## Traxectoria 
Mii Parima era agricultor de profesión e membro do Partido das Illas Cook. Presentouse por vez primeira ao Parlamento das Illas Cook nas eleccións de 1994 pola circunscrición de Tamarua, resultado elixido, seguiu a representala ata a súa morte.
Preliminares

miniatura|dereita|Preliminares.
Os **preliminares** do actos sexual son o preludio deste, é dicir, do coito. Trátase de xogos físicos e psíquicos que se desenvolven co obxecto de acadar a excitación da parella e a lubrificación dos órganos xenitais, o cal facilita o coito. Os xogos sexuais poden realizarse desde breves minutos até varias horas antes de producirse o acto sexual.

## Características 
A súa variedade é infinita, desde a máis leve insinuación pola palabra, xa sexa en vivo como por outros medios (telefónico, por exemplo), pasando pola máis delicada mirada ou aceno (cos ollos, os beizos, as mans), incluíndo un tocamento, rozamento ou masaxe. Outra posibilidade é utilizar distintos tipos de roupa, por exemplo lencería. Tamén se pode agregar algún tipo de xoguete sexual. Estes véndense en tendas especializadas chamadas sex-shops.

Cos xogos sexuais ou preliminares ao sexo pódese conseguir máis intimidade entre a parella.

## Véxase tamén 
### Outros artigos 
* Estimulación das mamilas
### Ligazóns externas 
* *Preliminares para mulleres*
Annie Lobért

**Annie Lobért**, nada o 26 de setembro de 1967 é unha ex-prostituta norteamericana e a fundador da asociación internacional de fundamento cristián "*Hookers for Jesus*", é dicir "Prostitutas por Xesús". Lobért traballou durante 16 anos como prostituta e escort en Las Vegas, Minneapolis, Minnesota e Hawai.

## Véxase tamén 
### Ligazóns externas 
* Perfil
Tri Nations 2011

A **edición 2011 do torneo das Tres Nacións** de rugby foi a 16ª na que se enfrontaron as seleccións de Nova Zelandia, Suráfrica e Australia. Este foi o derradeiro ano no que o torneo ten este nome, xa que en 2012 a selección de Arxentina comezou a disputar o campionato, pasando a chamarse ***The Rugby Championship***.

## Formato 
Nesta edición o formato da competición foi mais curto por mor da Copa do Mundo de Rugby 2011 que se celebrará en setembro e outubro en Nova Zelandia, e no cal participarán as 3 seleccións. Así pois, en total foron 6 os partidos que se xogaron. Cada equipo xogou 2 partidos en casa e 2 fora, un con cada equipo restante. O encontro que abriu esta edición 2011 do Tri Nations foi o Australia - Suráfrica que se xogou o 23 de xullo, 2 semanas despois do remate da edición 2011 do Super Rugby, e o derradeiro encontro foi o Australia - Nova Zelandia que se xogou o 27 de agosto, 2 semanas antes do comezo da Copa do Mundo de Rugby 2011.
## Resultados e clasificación 
|-
!bgcolor="#efefef" width="20"|Pos.
!bgcolor="#efefef" width="195"|Equipo
!bgcolor="#efefef" width="20"|Puntos
!bgcolor="#efefef" width="20"|Xog
!bgcolor="#efefef" width="20"|Gañ
!bgcolor="#efefef" width="20"|Emp
!bgcolor="#efefef" width="20"|Per
!bgcolor="#efefef" width="20"|Bonus+
!bgcolor="#efefef" width="20"|Bonus-
|- bgcolor=#ffffff align=center
| 1 ||align=left| 20px|Australia Australia ||bgcolor=#ffffa5|**13**|| 4 || 3 || 0 || 1 || 1 || 0
|- bgcolor=#ffffff align=center
| 2 ||align=left| 20px|Nova Zelandia Nova Zelandia ||bgcolor=#ffffa5|**10**|| 4 || 2 || 0 || 2 || 1 || 1
|- bgcolor=#ffffff align=center
| 3 ||align=left| 20px|Suráfrica Suráfrica ||bgcolor=#ffffa5|**5**|| 4 || 1 || 0 || 3 || 0 || 1 
|- bgcolor=#ffffff align=center
|colspan="15"|
|}

**O campión da edición 2011 do Tri Nations foi a Selección de rugby de Australia .**

## Notas 
## Véxase tamén 
### Outros artigos 
* Copa do Mundo de Rugby 2011
* Torneo das Seis Nacións 2011
### Ligazóns externas 
* PlanetRugby 
* RugbyTime
Copa do Príncipe de Voleibol

A **Copa do Príncipe de Voleibol** é a competición de voleibol masculino máis nova do estado español. Naceu na tempada 2007-08 e nela enfróntanse os tres primeiros clasificados da Superliga 2 xunto co equipo organizador.

## Palmarés 
## Equipos máis laureados 
## Véxase tamén 
### Outros artigos 
* Copa da Princesa de Voleibol

### Ligazóns externas 
*Real Federación Española de Voleibol - Copa do Principe
Polgar

Na anatomía humana, o **polgar** ou **matapiollos** é o primeiro dedo ou deda a contar dende o interior. O polgar da man humana (a diferenza dos primates en xeral) é completamente opoñible aos outros catro dedos, pode tocar os demais dedos dende a súa punta até a súa base e mesmo a parte superior da palma da man. Esta calidade dálle á man dos primates unha vantaxe evolutiva moi notable xa que mediante esta función anatómica, o polgar pode manipular obxectos grandes apoiándose coa palma da man e obxectos medianos ou pequenos apoiándose cun ou máis dedos dos outros dedos.

## Suxeición 
Unha suxeición típica entre os dedos inclúe ao polgar e ao segundo dedo (índice), cando se suxeita un alfinete ou algo pequeno. Se o obxecto é máis grande ou se requiren funcións adicionais, como virar o obxecto, empréganse máis dedos.

## Orixe do polgar 
A evolución do polgar opoñible ou prensible normalmente asóciase co *Homo habilis*, o predecesor do *Homo sapiens*. Isto, con todo, é un resultado da evolución do *Homo erectus* (preto dun millón de anos atrás) mediante unha serie de etapas antropomórficas intermedias, polo que resulta dun proceso evolutivo moito máis complicado.

O factor máis importante relacionado á habilidade da man e o seu polgar é a liberación da súa función na marcha, que aínda hoxe é crucial para os simios. No seu momento foi unha das consecuencias da gradual adopción de pitecantropoide e antropoide da erección do andar bípede e o desenvolvemento simultáneo dun gran cerebro en etapas posteriores.

## Significado 
Nas culturas occidentais, se unha persoa, levanta ese dedo e pono cara a arriba, significa que aproba unha acción; e se o pon boca abaixo, significa que desaproba algo.

## Outros animais con dedo polgar opoñible 
Moitos animais, como os primates e outros, teñen algún tipo de dedo opoñible:

* Panda, aínda que non sexa un polgar exactamente senón un sexto dedo que actúa como tal.
* Coala
* Opósum
* A maioría dos primates, tanto en mans como en pés, aínda que a destreza do polgar varía moitísimo dunha especie a outra.

## Notas 
## Véxase tamén 
### Outros artigos 
* Falso polgar
* Truco do polgar
Volkswagen Touareg

O **Volkswagen Touareg** é un automóbil todo terreo do segmento E producido polo fabricante alemán Volkswagen dende 2002. É un cinco prazas con carrozaría de cinco portas, motor frontal lonxitudinal e chasis monocasco, que se ofrece unicamente con tracción á catro rodas. Os seus principais rivais son o BMW X5, o Range Rover Sport, o Jeep Grand Cherokee, o Mercedes-Benz Clase M, o Porsche Cayenne e o Volvo XC90.

## Desenvolvemento 
O Touareg (nomeado internamente como *Typ 7L*) foi un proxecto do Grupo Volkswagen, que tamén incluíu a Audi e Porsche, que andaban a pensar na posibilidade de engadir un SUV ao seu catálogo de produtos. O obxectivo era crear un vehículo todo terreo que se puidese conducir como un coche deportivo. O equipo, de máis de 300 persoas, foi dirixido por Klaus-Gerhard Wolpert, e tivo a súa base de operacións en Weissach im Tal (Alemaña). Como resultado desta empresa conxunta o Porsche Cayenne comparte co Touareg a plataforma PL71 do Grupo Volkswagen, e ambos modelos fabrícanse en Bratislava xunto co Audi Q7.

## Primeira xeración (2002-2010) 
O Touareg de primeira xeración foi deseñado en conxunto polo Grupo Volkswagen e Porsche. Por esta razón, a súa plataforma é a mesma que a do Porsche Cayenne e similar á do Audi Q7. Todas as unidades fabrícanse en Eslovaquia e Rusia. Na reestilización a finais de 2006, o Touareg recibiu o frontal cromado que tamén incorporan outros modelos da marca.

### Motores 
## Segunda xeración (2010-2018) 
A segunda xeración do Touareg foi presentada no Salón do Automóbil de Xenebra de 2010 e comezou a súa comercialización no segundo trimestre dese ano.

## Terceira xeración 
A terceira xeración Touareg foi revelada o 23 de marzo de 2018 no Salón do Automóbil de Poznań. Facía fincapé na eficiencia do combustible. O vehículo é máis grande e usa a plataforma MLB do Grupo Volkswagen compartida co Porsche Cayenne e o Audi Q7.

## Deportes 
### Palmarés 
[miniatura|dereita|300px|VW Race Touareg conducido por [Nasser Al-Attiyah no Rally Dakar 2010 (2ª posición).]]

## Galería 

Ficheiro:VW Touareg front 20071125.jpg|VW Touareg V10 TDI frontal (2007)
Ficheiro:VW Touareg rear 20071125.jpg|VW Touareg V10 TDI parte traseira (2007)
Ficheiro:VW Touareg V10 TDI Facelift (seit 2007) front MJ.JPG|Touareg V10 TDI
Ficheiro:VW Touareg V10 TDI Facelift (seit 2007) rear MJ.JPG|Touareg V10 TDI
Ficheiro:VW Touareg front1 20071215.jpg|Frontal Facelift Toureg
Ficheiro:VW Touareg rear1 20071215.jpg|Parte traseira Facelift Toureg

## Notas 
## Véxase tamén 
### Ligazóns externas 
* Touareg 2010
Sesame Street

***Sesame Street*** é un programa infantil de televisión estadounidense dirixido a nenos en idade preescolar, coñecido pola combinación de educación e entretemento, empregando uns monicreques coñecidos como the Muppets creados por Jim Henson, a animación, as curtas, o humor, e a utilización de referencias culturais.

En Galicia emitiuse desde 1979 e durante os anos oitenta do século XX en castelán e en Televisión Española cunha versión española chamada ***Barrio Sésamo***. Na versión española, ademais dos monicreques internacionais: Big Bird (Caponata), Ernie and Bert (Epi e Blas), Elmo, Grover (Coco), Cookie Monster (Triqui ou Monstro das Galletas), Kermit the Frog (a Ra Gustavo), e Count von Count (o Conde) apareceron personaxes nacionais que acadaron gran sona, uns humanos e dous monicreques: O ourizo Espinete e o papagaio Don Pimpón.

## Historia 
O programa concibiuse en 1966 entre Joan Ganz Cooney e Lloyd Morrisett, vicepresidente da Fundación Carnegie co obxectivo de crearen un programa infantil que puidera "aproveitar a adición que xera a televisión para tirar proveito dela  para axudar aos meniños a prepararse para a escola. Despois de dous anos de preparación creouse a Children's Television Workshop, cun orzamento de oito millóns de dólares procedente de Carnegie, a Fundación Ford e o goberno dos Estados Unidos, coa finalidade de crear e producir un novo programa de televisión dirixido ao público infantil. O primeiro programa emitiuse en canles da televisión pública o 10 de novembro de 1969, recibindo críticas positivas, algunha controversia e altas audiencias.

En 2009, *Sesame Street* era o programa infantil máis visto do mundo, con emisións dobradas ou adaptadas en 120 países, cunha alta reputación como avalan os seus oito Grammys e 118 Emmys

## Formato 
Na súa primeira época o formato de *Sesame Street* consistía nunha combinación de elementos da televisión comercial con técnicas educativas, coa colaboración entre conselleiros educativos, investigadores e produtores, desenvolvéndose o currículum inicial ao longo de seminarios celebrados en 1968 entre expertos da televisión e da educación que formaron a base dos obxectivos cognitivos, afectivos e de coñecemento do programa que se desenvolvía como unha revista de televisión, situado nunha rúa dunha cidade e a súa veciñanza, en 1998 cambiouse o formato a un máis narrativo.

## Notas
Club Voley Miranda

300px|miniatura|dereita|O CV Miranda nun partido.

O **Club Voley Miranda** é un equipo de voleibol da localidade de Miranda de Ebro, Burgos (España). Fundado en 1979 é o equipo máis antigo da provincia e organizador do *Torneo Virgen de Altamira*, o máis antigo do voleibol español. Actualmente compite na Segunda División Autonómica de Castela e León.

## Historia 
O **Club Voley Miranda** foi fundado en 1979. En 1983 inscribiuse na Real Federación Española de Voleibol, que daquela contaba con 12 equipos dende a categoría de benxamíns ata a sénior. O equipo feminino conseolidouse no verán do 2006 trala consecución dunha praza na Liga FEV, segunda categoría do voleibol feminino no estado español naquel momento. No 2007 creouse a Superliga 2 e o club burgalés integrouse nela grazas á terceira posición conseguida no Grupo A da Liga FEV o ano anterior.

O 11 de xaneiro do 2009 o **Promociones Díez Rical Miranda** proclamouse campión da segunda edición da Copa de la Princesa en Monforte de Lemos ante o equipo anfitrión, o Ribiera Sacra. Ao final da tempada 2008-09 o equipo disputou o play-off de ascenso á Superliga ante o C.V. Playa de Finestrat, caendo derrotado en semifinais (PDR Miranda 2-3 Finestrat; Finestrat 0-3 PDR Miranda; Finestrat 3-2 PDR Miranda).

Na tempada 2009-10, o equipo adestrado polo ucraíno Volodymyr Prokopovych conseguiu o ascenso á Superliga tras finalizar como subcampión da Superliga 2, estableciendo ao mesmo tempo un récord na categoría de prata ao conseguir 16 vitorias consecutivas ao inicio da Liga. Na Copa da Princesa, o PDR Miranda foi subcampión tralo Nuchar Tramek Murillo.
Logo dunha Asemblea de Socios o 30 de xuño do 2010, o club anunciou que ao non conseguir reunir os apoios económicos necesarios (tanto públicos como privados) víase obrigado a renunciar ao equipo de elite, pasando a xogar na tempada 2010-11 na Segunda División Autonómica de Castela e León. Nesa tempada, co troco de patrocinador, pasou a chamarse **Autobuses Herrera CV Miranda**.

## Eventos organizados 
* 2002 - Organización da final da Supercopa de España que gañou o Tenerife Marichal.
* 2005 - Final da Supercopa de España Masculina que gañou o C.V. Son Amar Palma.
* 2006 - Final da Supercopa de España Femenina que gañou o Grupo 2002 Murcia e que inauguraba o marcador de títulos do club murciano.
* 2008 - Primeira edición da Copa da Princesa que gañou o Haro Rioja Voley ao vencer na final por 0-3 ao Club Voley Miranda.
* 2010 - Organización da terceira edición da Copa da Princesa gañada polo Nuchar Tramek Murillo ao vencer na final por 2-3 ao Club Voley Miranda.

## Palmarés 
* **1 subcampionato da Superliga 2:** 2009-10.
* **1 Copa da Princesa:** 2009.
* **2 subcampionatos da Copa da Princesa:** 2008 e 2010.

## Notas 
## Véxase tamén 
### Ligazóns externas 
* Real Federación Española de Voleibol
* Sitio oficial do Club Voley Miranda
Club Voleibol Las Palmas

O **Club Voleibol Las Palmas** ou **Ciudad de Las Palmas de Gran Canaria Cantur** por motivos de patrocinio, é un equipo de voleibol da cidade das Palmas de Gran Canaria. Fundouse en 1976 co nome de **Russell Hall Las Palmas**, e durante esas tempadas tamén patrocinaron e deron nome ao equipo *Hotel Cantur*, *Cintra*, *Electrolux*, *Costa 7*, *Tirma* e *Sandra*.
Conseguiu o ascenso á máxima categoría do voleibol feminino español en catro ocasións sendo a primeira na tempada 1977-78 e tamén nas tempadas 1979-80, 1981-82 e 1999-00. Na tempada 2002-03 chegou o seu maior éxito ao conseguir o título de Liga e chegar ata o subcampionato na Copa CEV.

Ao finalizar a tempada 2009-10 fusionouse co Club Voleibol J.A.V. Olímpico.

## Palmarés
* **1 Superliga:** 2002-03
* **1 subcampionato da Copa da Raíña:** 2006
* **1 subcampionato da Copa CEV:** 2002-03

## Véxase tamén
### Outros artigos
* Club Voleibol J.A.V. Olímpico

### Ligazóns externas
* Real Federación Española de Voleibol - Superliga Femenina
* Federación Canaria de Voleibol
* Web oficial do equipo
* Hotel Cantur
* Peña Furor Canario
Futbol Club Barcelona (voleibol)

A **sección de voleibol do Futbol Club Barcelona** foi creada o 26 de xaneiro de 1950 e desapareceu catro meses despois e foi refundada o 25 de setembro de 1970. Na súa primeira tempada conseguiu o ascenso á máxima categoría do voleibol de España, mais non foi un deporte de moito éxito. Xogaba os seus partidos no Palau Blaugrana 2. En 1986 a xunta directiva decidiu suprimir o seu equipo sénior e deixar unicamente os equipos de base.
## Títulos
* **Lliga Catalana**: 3 (1985, 1991, 1994)

## Véxase tamén
### Ligazóns externas
*Plana Web del club
Baldomar, Bardullas, Muxía

**Baldomar** é un lugar da parroquia do Bardullas no concello coruñés de Muxía na comarca de Fisterra. Tiña 4 habitantes no ano 2009 segundo datos do Instituto Nacional de Estadística, dos cales 1 era home e 3 eran mulleres.

## Lugares e parroquias 
### Lugares de Bardullas 
### Parroquias de Muxía
A Grixa, Bardullas, Muxía

**Bardullas** é un lugar da parroquia de Bardullas no concello coruñés de Muxía na comarca de Fisterra. Segundo o Instituto Nacional de Estadística en 2009 tiña dezanove habitantes (oito homes e once mulleres).
## Toponimia
O topónimo **A Grixa** débese á presenza no lugar da igrexa de San XOán de Bardullas.

## Lugares e parroquias 
### Lugares de Bardullas 
### Parroquias de Muxía
Club Voleibol J.A.V. Olímpico

O **Club Voleibol J.A.V. Olímpico** (por *Jóvenes Aficionados al Voleibol*) é un equipo de voleibol da cidade de As Palmas de Gran Canaria. Foi fundado en 1988. O equipo sénior feminino conseguiu o ascenso á Superliga, a máxima categoría do voleibol español, na tempada 2003-04. Contra a tempada 2009-10 fusionouse co Club Voleibol Las Palmas e tomou o nome de **C.V. Las Playas de Gran Canaria**. Anteriormente competiu como **Ciudad de Las Palmas de Gran Canaria**, na tempada 2005-06 como **Maspalomas Costa Canaria**, na 2006-07 **Mazotti**, 2007-08 **Grupo IBSA**, 2008-09 **Caja de Canarias** e 2009-10 **Playa de Las Canteras**.
A pesar do descenso da tempada 2007-08 mantivo a categoría pola renuncia do ascendido equipo de Torrelavega (Cantabria Infinita). Na tempada 2009-10 eludiu novamente o descenso e mantívose na Superliga grazas aos problemas económicos que fixeron renunciar a varios equipos.

## Véxase tamén
### Outros artigos
* Club Voleibol Las Palmas

### Ligazóns externas
* Real Federación Española de Voleibol - Superliga Feminina
* Sitio oficial do Club
Vilarvello, Bardullas, Muxía

**Vilarvello** é un lugar da parroquia do Bardullas no concello coruñés de Muxía na comarca de Fisterra. Estaba despoboado no ano 2009, aínda que en 2024 xa tiña 2 habitantes (1 home e 1 muller).

## Notas 

## Lugares e parroquias 
### Lugares de Bardullas 
### Parroquias de Muxía
Hipótese de 1421

miniatura|dereita|200px|Mapa chinés de 1763 que segundo o seu autor (anónimo) está baseado nun mapa de 1418, e motivo entre outros da controversia xurdida.

A **Hipótese de 1421** é unha recente e controvertida hipótese elaborada en 2002 polo mariño británico xa retirado Gavin Menzies quen suxire que o mariño chinés Zheng He circunnavegou o planeta e descubriu América a principios do século XV, moito antes das viaxes de Cristovo Colón e de Fernão de Magalhães. Porén esta hipótese non está demostrada e carece de credibilidade entre os historiadores posto que non son máis ca especulacións.

## Bases da teoría
Esta hipótese baséase en que no século XV a arquitectura naval chinesa era a máis avanzada do mundo. Os xuncos eran moito máis grandes e resistentes cós barcos europeos e contaban xa con avances técnicos descoñecidos en occidente, como o temón fenestrado ou os tabiques dunha embarcación para impedir o afundimento.

Entre as probas que aporta Menzies está unha escultura chinesa da Dinastía Ming atopada en Kenya e exemplares de porcelana atopados en lugares como Perú ou California..

### O mapa
En xaneiro de 2006, The Economist e BBC News publicaron artigos centrados na exposición dun mapa chinés de navegación no cal aparecen detalladas descricións dos nativos americanos e australianos. Este mapa esta datado en 1763 e supostamente é unha copia doutro feito en 1418. Gavin Menzies afirma que este mapa demostra a hipótese de que Zheng He navegou por América e Australia. Os críticos apuntan que o mapa, no caso de ser autentico, parecese máis a unha creación recente baseada nun mapa europeo do século XVIII.

## Na cultura popular
No videoxogo Age of Empires III: The Asian Dynasties a historia que se desenvolve ao longo da campaña chinesa está baseada nesta hipótese.
## Notas
## Véxase tamén 
### Outros artigos 
* Zheng He

### Ligazóns externas
* The 1421 myth exposed (en inglés)
Meco, Madrid

**Meco** é un concello español da Comunidade de Madrid. A súa poboación é de 12.797 habitantes (INE 2012).

## Véxase tamén 
### Ligazóns externas 
* Páxina oficial do concello
Hidrácido

Os **hidrácidos** son compostos químicos con propiedades ácidas que só conteñen H+ e un non-metal (NM). Orixinariamente son os hidruros dos halóxenos e os dos anfíxenos ou calcóxenos (compostos principalmente gasosos) denominados xenericamente "....uro de hidróxeno":

HF(g) fluoruro de hidróxeno.

HCl(g) cloruro de hidróxeno.

HBr(g) bromuro de hidróxeno.

HI(g) ioduro de hidróxeno.

H2O(l) auga.

H2S(g) sulfuro de hidróxeno.

H2Se(g) seleniuro de hidróxeno.

H2Te(g) Telururo de hidróxeno.

Como podemos apreciar, tódolos compostos anteriores son gasosos agás a auga, que é líquida á temperatura ambiente e á presión atmosférica normal. Pero tódos estes gases son moi solubles na auga, dando lugar a disolucións de carácter ácido, pasando entón a denominarse coa nomenclatura "ácido .....hídrico".
Algúns son ácidos moi fortes, o que significa que están totalmente disociados na auga, dando H+(aq) e  X-(aq) como os ácidos: iodhídrico, bromhídrico e clorhídrico, que son moi fortes.
HCl + H2O → H3O+ + Cl-

Outros son ácidos máis febles, é dicir que están parcialmente disociados, acadando un equilibrio entre o ácido sen disociar e os protóns e maila súa base conxugada, como os ácidos fluorhídrico, sulfhídrico, selenhídrico e telurhídrico.
HF + H2O   H3O+  + F-

Existe tamén outra categoría de ácidos que ademais de conter H e un NM tamén conteñen osíxeno, estes ácidos denomínanse "oxoácidos"
Las Piñas

**Las Piñas** é unha cidade filipina situada na Gran Manila. Ao norte e nordeste limita con Pañaraque, ó leste e sueste con Muntinlupa, con Imus ao sur, con Bacoor ao suroeste e coa Baía de Manila ao noroeste. Na actualidade ten 482.120 habitantes.

A metade da súa área urbana está ocupada por zona residencial e o resto como zona comercial, industrial e institucional. Actualmente está composta de tres divisións: a baía de Manila, a Coastal Margin e a Meseta de Guadalupe.
Almeria, Nebraska

**Almeria** é un pequeno núcleo de poboación sen entidade administrativa pertencente ao condado de Loup, no estado estadounidense de Nebraska.
## Historia e topónimo
Esta comunidade fundouse en 1884.  O nome desta comunidade non parece estar directamente relacionado coa cidade andaluza de Almería. Aparentemente foi bautizada así en nome de Almeria Strohl, muller de Wess Strohl, fundador da comunidade. Os mesmos habitantes non foron responsables do topónimo, senón que o propuxeron as autoridades postais dos Estados Unidos para darlle nome á oficina de correos que se abriu por reclamación da comunidade. Almeria é un antropónimo feminino en lingua inglesa, pero arcaico e pouco frecuente.
Selo de Texas

miniatura|180px|Selo do Estado de Texas.
miniatura|200px|Reverso do selo de Texas.
O **selo oficial do estado de Texas** (Estados Unidos) está formado por un cículo interior,  unha estrela de cinco puntas amarela rodeada de ramas de oliveira e carballo. Nun segundo círculo, máis exterior, poden lerse en branco aas palabras «The State of Texas» (*O Estado de Texas*). O fondo de todo o selo é azul claro.

## Reverso do selo
O reverso do selo de Texas contén referencias á Batalla de González, ao ponte de Vince e á Batalla de El Álamo. Está rodeado de ramas de carballo e oliveira e as bandeiras desplegadas de (esquerda a dereita): Os Estados Unidos Mexicanos, o Reino de España, o Reino de Francia, a República de Texas, os Estados Confederados de América e os Estados Unidos de América, en referencia ás nacións que exerceron soberanía nese territorio (entre elas a bandeira española correspondente ao antigo Vicerreinado de Nova España).

Sobre o selo está inscrito o lema "REMEMBER THE ALAMO" cuxa tradución literal significa "Recordade El Álamo" (o grito de batalla en San Jacinto, en recordatorio aos mortos de El Álamo, polo exército mexicano), e baixo o selo están as palabras, "TEXAS ONE AND INDIVISIBLE" ("Texas, unha e indivisible"). Unha estrela branca de 5 raios colga sobre o selo na parte superior centrada entre as bandeiras.

## Outras versións do Selo

Ficheiro:Seal of the Republic of Texas (1836).svg|Primera Selo da República (1936-1939)
Ficheiro:Republicseal.jpg|Segundo Gran Selo da República (1939-1945)
Ficheiro:Coat of arms of the Republic of Texas.svg|Escudo de armas da República de Texas (1939-1945)
Ficheiro:State Arms of Texas.svg|Escudo de armas do Estado de Texas (desde 1946)
Caberta, Caberta, Muxía

**Caberta** é un lugar da parroquia do Caberta no concello coruñés de Muxía na comarca de Fisterra. Tiña 37 habitantes no ano 2009 segundo datos do Instituto Nacional de Estadística, dos cales 23 eran homes e 14 eran mulleres.

## Lugares e parroquias
### Lugares de Caberta
### Parroquias de Muxía